| Strombolis |
| --- |
|  |
|  |
| Šalis | Italija Italija |
|  |
| Aukštis | 924 m |
|  |
| Tipas | Stratovulkanas |
|  |
| Amžius | 20000 |
|  |
| Aktyvumas | veikia nuolatos |
|  |
| Paskutinisišsiveržimas | 2019 m. |
| 

Žemėlapis rodantis  vietą.

  |
| **Koordinatės:** | 38°47′38″ š. pl. 15°12′40″ r. ilg.﻿ / ﻿38.79389°š. pl. 15.21111°r. ilg.﻿ / 38.79389; 15.21111Koordinatės: 38°47′38″ š. pl. 15°12′40″ r. ilg.﻿ / ﻿38.79389°š. pl. 15.21111°r. ilg.﻿ / 38.79389; 15.21111 |

**Strombolis** (it. *Stromboli*) – ugnikalnis Italijoje, sudarantis to paties pavadinimo salą Tirėnų jūroje, netoli šiaurinės Sicilijos pakrantės. Saloje nuolatos gyvena 400–750 žmonių.

Aukštis virš jūros lygio ~924 m, aukštis nuo jūros dugno virš 2000 m. Viršūnėje žiojėja trys krateriai. Dėl savo aktyvumo jo dūmai matomi iš tolo ir jis dažnai vadinamas „Viduržemio jūros švyturiu".

  

Strombolis garsėja nuolatiniu aktyvumu: jau mažiausiai 2000 metų krateriai intervalais nuo kelių minučių iki kelių valandų su nedideliais sprogimais nuolatos į keliasdešimties – kelių šimtų metrų aukštį išmeta piroklastines bombas, pelenus, šiek tiek lavos (lavos upių paprastai nebūna). Tokio tipo išsiveržimas vadinamas Strombolio tipo išsiveržimu.

Eolų salos ir Strombolis
Tarp nuolatinių nestiprių išsiveržimų retkarčiais pastebimas suaktyvėjimas. Stipriausias pastarojo šimtmečio išsiveržimas vyko 1930 m. sugriaudamas namų ir pražudydamas kelis žmones. Kiti aktyvesni išsiveržimai vyksta kas keleri metai ar dešimtmečiai. 2002 m. gruodžio 29-30 d. lavos upė pasiekė jūrą, o kelios didelės nuošliaužos sukėlė dideles, iki 10 m aukščio, bangas. 2003 m. balandžio 5 d. iš viršūnėje esančio kraterio išmesti akmenys apgadino kelis Ginostros kaimelio namus. 2007 m. vasario 27 d. kalne atsivėrė du nauji krateriai. Iš vieno iš jų pradėjo tekėti lava. Kadangi dėl šių įvykių tapo sunkiau apskaičiuoti galimus išsiveržimus, ši teritorija tapo neprieinama turistams.

Strombolis yra vienas aktyviausių ugnikalnių Žemėje ir beveik kasmet išsiveržia nuo pat 1932 m. 2019 m. liepos 3 d. išsiveržimo metu vienas alpinistas žuvo, dar keli žmonės buvo sužeisti. 2019 m. rugpjūčio 28 d. išsiveržimo metu dūmai ir dulkės pakilo į 2 000 m aukštį.

Populiariojoje kultūroje
------------------------

* Žiulio Verno fantastinio nuotykių romano „Kelionė į Žemės centrą" pabaigos veiksmas vyksta Strombolyje.
* Pasak mokslininko Clyde S. Kilby rašytojas Džonas Ronaldas Ruelis Tolkinas išgalvotą Lemties kalno vulkaną Mordore apibūdino pagal Strombolį.

Nuorodos
--------

* Strombolio aktyvumas

Šaltiniai
---------

1. ↑  „Isola di Stromboli" [Stromboli Island] (italų). Comune di Lipari. Suarchyvuotas originalas 2018-10-30. Nuoroda tikrinta 25 February 2016. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  Scheffel, Richard L.; Wernet, Susan J. eds. (1980). *Natural Wonders of the World*. United States: Reader's Digest Association, Inc. pp. 360–361. ISBN 0-89577-087-3.
3. ↑  Stromboli Volcano Off the Coast of Sicily Erupts
4. ↑  INGVvulcani. „Comunicato di attivita' vulcanica del 2019-08-28 11:41:57 (UTC) – Stromboli" [Volcanic activity announcement of 2019-08-28 11:41:57 at Stromboli]. *Facebook* (italų). Suarchyvuotas originalas 2022-02-26. Nuoroda tikrinta August 29, 2019.Šablonas:Cbignore
5. ↑  Kilby, Clyde S; Plotz, Dick (1968). „Many Meetings with Tolkien: An Edited Transcript of Remarks at the December 1966 TSA Meeting". *Niekas*. Niekas Publications, New Hampshire, United States (19): 39–40. `{{cite journal}}`: Cite has empty unknown parameter: `|1=` (pagalba)


|  |  |
| --- | --- |
|  | **Vikiteka: Strombolis** – vaizdinė ir garsinė medžiaga  |